# Годишен отчет за дейността на

# НЧ „Отец Паисий-1928” с.Избул

# за 2019година

#  Измина още една година от дейността на НЧ „Отец Паисий-1928” с.Избул. Отчетният период обхваща периода от м. януари до м. декември 2019год. Годината е изпълнена с разнообразни дейности. Този период ние се опитвахме не само да съхраним читалищната дейност и художествени състави, но и да я осъвременим и обогатим. Да докажем, че читалището е културен център за обединяване на всички поколения в нашето село и който се грижи за разнообразяването на свободното време и културния живот на жителите. Ръководейки се от това в читалището се реализираха следните дейности:

#  - Библиотечна дейност;

#  - Любителско-художествена дейност;

#  - Културно-масова дейност.

#  Читалищната библиотека винаги е била една от приоритетите на читалищното настоятелство. Към 21.12.2019г. библиотечния фонд е 5 031тома книги. Регистрирани читатели 69, от които от 16 до 14 годишна възраст. Поради финансови проблеми няма нови закупени книги. През отчетния период има 9 начислени книги, дарение от Бонка Владимирова, и 26броя отчислени. Абонамент вестник „Вестник за градината”. Липсващата литература предоставяме на читателите от читалищна библиотека „Иван Радов” гр.Нови пазар. Във библиотеката се провеждат не малко мероприятия съвместно с деца и възрастни хора. Колективно четене на книги и оцветяване на любими герои от приказките. Във фоаето на читалището всеки месец подреждаме витрина и изложба от произведения на писатели, родени през месеца. Кът за Апостола, за 3-ти март, за Деня на съединението и независимостта. Проведени са детски утра по случай празника на буквите, 1-ви юни и Деня на народните будители. С децата от детската градина са проведени беседи на тема „Зеленчуци който не яде” и „Не пали огън”. А със децата от начална степен „Книгата е прозорец към света” и „Българските празници, традиции и обичаи ”. Всяка година в Деня на библиотекаря, гости в библиотеката са децата от Детска градина „Горска теменужка” с.Избул.

#

#  През лятната ваканция провеждаме по класове колективно четене на препоръчителната литература.

#  Любителска-художествена дейност в читалището през отчетния период успя да запази броя на състава на работещите колективи:

#  - ЖФГ „Здравец”;

#  - ДГ „Изворче”;

#  - Коледари и Лазарки. Веднъж седмично се събираме за репетиция с женската група. Нямаме ръководители на групите, сами си подбираме репертоара в зависимост от предстоящите празници и участия във фолклорни събори. С детската група можем да се похвалим - имат две участия в тържествата в с.Върбяне; общ:Каспичан и тържеството по случай Курбан байрям в гр.Нови пазар. И двете групи участват във всички организирани мероприятия в селото, за което мажем само да им благодарим. Лазарската и Коледарската група доставят удоволствие на жителите на с.Избул на едни от най-хубавите християнски празници. Облечени в народни носии децата пяха и играха за здраве и берекет, на всички благословиха домовете посрещани от любезни домакини.

#  Културно - масова дейност - през отчетния период в читалището се пресъздадоха обичаите „Бабин ден” и „Трифон зарезан”. Проведени са конкурс за най - оригинална мартеница, най - пъстро яйце и сурвакници. През месец август е събора на селото, бяха подредени изложби от ленени карета, дантели и терлици. В Деня на християнското семейство посетихме най - възрастното семейство: Еленка и Къню Данаилови. От две години си имаме един много хубав есенен „празник на хризантемата” - конкурс за най - пъстър букет. Организирани общоселски тържества по случай Деня на самодееца, 8-ми март, Първа пролет, Празник на селото и Нова година. През лятната ваканция веднъж седмично с децата проведохме различни спортни занимателни игри. Проведоха се Рисунка на асфалт, Рисунка върху дърво и др.

#  Финансиране:

# През 2019година НЧ „Отец Паисий - 1928” е получило държавна субсидия за една бройка, в размер 9 075,00лв. Собствени приходи от рента, наем и членски внос.

#  Материална база:

# Покрива се нуждае от ремонт.

#  Изготвил: Председател

#  /Мирям Мехмед/ /Йорданка Дянкова/

# Финансов отчет за периода 01.01.2019г. - 31.12.2019г.

# 1. Приходи:

# Субсидия - 9 075,00лв.

# Членски внос - 50,00лв.

# Рента и наем - 1 780,00лв.

# Наличност към 31.12.2019г. - 93,36лв.

# Общо приходи - 10 998,36лв.

# 2. Разходи:

# Заплати и осигуровки - 9 911,99лв.

# Канцеларски материали - ---------

# Консумативи, стопански разходи - 720,06лв.

# Културно-масова дейност - 95,74лв.

# Библиотечна дейност - 27,50лв.

# Общо разходи - 10 755,29лв.

#

#  Изготвил: Председател:

#  /Мирям Мехмед/ /Йорданка Дянкова/